Mabopane-Oos in donkerte gehul terwyl Pretoria-onluste voortduur | Maroela Media
Volgens Eskom het dit 'n invloed op ander substasies waaronder Vuka, Winterveld, Nonyane en Makgatho.
Eskom-tegnici is glo deur die betogers weggejaag toe hulle by die substasie wou uitkom. "Ons wil dit graag bekend maak dat dit dieselfde substasie is waar ons personeellede vroeër deur die gemeenskap weggejaag is, weens betogings in Tshwane," het die kragvoorsiener in 'n verklaring gesê. "'n Veiligheidspan is intussen ontplooi om ons span te begelei sodat hulle kan ondersoek instel."
Tshwane-inwoners in Atteridgeville, Soshanguve, Hammanskraal en Mamelodi het Dinsdagoggend amok gemaak en voertuie aan die brand gesteek, strate versper en winkels geplunder.
Die betogings het Sondag begin ná die ANC sy nuwe burgemeesterskandidaat vir die komende munisipale verkiesing, Thoko Didiza, bekend gemaak het. Die inwoners verkies die bestaande burgemeester, Kgosientso Ramokgopa.
Die SAUK het Dinsdagaand gesê die plundery het in Mabopane toegeneem terwyl meer winkels geplunder word. "Mabopane-inwoners het uitlanders se winkels en ander winkels soos PEP en Barnetts begin plunder," het joernalis Tshepiso Moche op Twitter gesê.
Eskom het gesê hy bly verbind daartoe om seker te maak dat gebruikers deurlopend elektrisiteit het en sal steeds gereeld inligting deurgee oor die stand van die kragstelsel, deur verskeie mediaplatforms.
"Ons maan gebruikers om onwettige verbindings aan te meld by die Eskom-kontaksentrum," het die kragvoorsiener bygevoeg.
Nou toe nou. Pretoria kry nou kragonderbrekings om protesaksies te help stop. Eskom is al weer die redder van die nasie… hoera!
Julle betaal in elk geval nie vir die krag nie so ja kry vir julle julle wil mos in anargie lewe
Vandag dans hulle rond, en maak dat Tshwane nie kan werk nie – more kla hulle oor hulle nie krag het nie. Vandag brand hulle busse en treine more kla hulle oor daar nie vervoer vir hulle is nie. Vandag brand hulle die pad, en klinieke en more kla hulle oor die pad en oor mediese sorg…… en dit is nie plein weg dom onnosel nie?????? Dankie aan ons Hemelse Vader wat aan my `n werkende brein en logika gegee het. Net jammer nie almal het dit ontvang nie
Die woord plunder laat dit soos koekies klink. Dis diefstal en roof. volgens my is dit onwettig maar tog word dit toegelaat. sluit hulle toe maak hulle bymekaar deur net te kyk gaan dinge nie beter gaan nie.